Koordinatar: 34°47′N 36°15′E﻿

**Marmarita** (arabisk **مرمريتا**, gammalsyrisk **ܡܪܡܪܝܬܐ**, **Marmarītā**) er ein gresk-ortodoks landsby nordvest i Syria. Marmarita er ein av dei største landsbyar i Wadi al-Nasarah («Dalen til dei kristne»), ein region nord for Talkalakh. Han er òg ein populær sommardestinasjon og turistdestinasjon i Syria. Landsbyen har vore ein del av Homs guvernement sidan 1953, og var før det ein del av Latakia guvernement. I 2004 hadde Marmarita eit folketal på 2 206, i følgje Statistisk sentralbyrå i Syria (CBS),

Etymologi
---------

Namnet Marmarita trur ein kjem frå det syriske ordet Marmanitha, som tyder 'ein stad med utsyn', og syner truleg til plasseringa til Marmarita oppom Akkarplatået og Middelhavet.[*treng kjelde*] Arabisk leksikon Arkivert 2009-03-15 ved Wayback Machine. indikerer at namnet «Marmarita» kjem frå det syriske ordet *Marmarato*, som tyder «gud av gudar»

Historie
--------

Marmarita vart busett tidleg på 1600-talet av fire bondefamiliar frå Libanon og Hauransletta. Desse familiane bygde tre kyrkjer (St. Johannes, St. Saba og St. Boutros) som framleis står i utkanten av landsbyen.[*treng kjelde*] Ei lokal segn indikerer at landsbyen var busett så tidleg som på 500-talet fvt. men vart øydelagd av eit vulkanutbrot. Det finst ingen spor etter ein tidlegare fønikisk busetnad her.

Turisme
-------

Marmarita er omgjeve av ruinar og historiske stader. Dei mest kjende av desse er Krak des Chevaliers (òg kalla «Qal'at al-Ḥiṣn»), ei krossfararborg bygd av Johanittarordenen frå Jerusalem frå 1142 til 1271. Borga er rekna som ei av dei best bevarte mellomalderborgene i verda av UNESCO.

Det årlege Karnevalet i Marmarita kom i gang i 1980 og består av ein prosesjon av kjøretøy og dansarar i kostyme.[*treng kjelde*].

Folketalet i Marmarita varierer stort med årstida, frå 2 500 om vinteren, til 25 000 til 30 000 om sommaren, då mange kjem hit på ferie.

Transport
---------

Marmarita ligg kring 13 km nord for motorvegen M1, kring halvvegs mellom Tartus og Homs.

Dei næraste flyplassane til Marmarita er Bassel al Assad internasjonale flyplass (LTK) i Syria (93 km), Beirut internasjonale flyplass (BEY) i Libanon (163 km) og Damaskus internasjonale flyplass (DAM) i Syria (196 km).

Ei moderne kyrkje i Marmarita.

Terrorisme
----------

Den 17. august 2013 kom det meldingar om at terroristar hadde drepe og skadd syriske kristne i Marmarita og nabobyen Al-Hasn, under den religiøse høgtida kalla «Hensovinga til Theotokos». Ein trudde at Den frie syriske armeen eller al-Nusra Front var ansvarleg, men Jund al-Sham (soldatar av Levanten) tok seinare på seg ansvaret.

Kjelder
-------

* *Denne artikkelen bygger på «Marmarita» frå Wikipedia på engelsk, den 5. juli 2014.*
	+ *Wikipedia på engelsk oppgav desse kjeldene:*

1. 1 2 3  Folketeljing 2004. Syrisk statistisk sentralbyrå (CBS). Homs guvernement. (arabisk)
2. ↑  "A palaeomagnetic study of Upper Pliocene volcanic rocks in the area of the Levant Fault near Homs, western Syria», Geofísica Internacional (2005), Vol. 44, Num. 3, s. 221-230
3. ↑  "World heritage List Crac des Chevaliers and Qal’at Salah El-Din»
4. ↑
5. ↑  *arkivkopi*, arkivert frå originalen 14. januar 2018, henta 5. juli 2014

Bakgrunnsstoff
--------------

* Offisiell nettstad
* Informasjon om Marmarita

|  |  |
| --- | --- |
| Autoritetsdata | 
* GeoNames

 |